b'\n_START_ARTICLE_\nLu\xc4\x8di na intervencijskih vozilih\n_START_PARAGRAPH_\nLu\xc4\x8di na intervencijskih vozilih so vizualna oprema name\xc5\xa1\xc4\x8dena na vozilu, ki omogo\xc4\x8dajo vozniku, da opozori druge udele\xc5\xbeence v prometu na nujnost njegove vo\xc5\xbenje, da opozori na dodatno nevarnost naleta, ko vozilo miruje. Intervencijske lu\xc4\x8di slu\xc5\xbeijo tudi kot sredstvo, ki signalizira drugim voznikom, da ustavijo svoje vozilo zaradi posredovanja policije, gasilcev, re\xc5\xa1evalcev ali drugih posredovalcev na kraju dogodka. Pogosto so uporabljene skupaj s sireno, da bi tako \xc5\xa1e pove\xc4\x8dali njihovo u\xc4\x8dinkovitost. V mnogih primerih je uporaba teh lu\xc4\x8di pokazatelj specifi\xc4\x8dne legalne mo\xc4\x8di, ki opozori druge udele\xc5\xbeence, da se obna\xc5\xa1ajo druga\xc4\x8de. Na primer, da jih opozori, da se zaustavijo ob robu cesti\xc5\xa1\xc4\x8da in tako omogo\xc4\x8dijo neoviran prehod intervencijskemu vozilu._NEWLINE_Zakon ne glede na omejitve dolo\xc4\x8da zelo \xc5\xa1iroko uporabo teh lu\xc4\x8di. Zato lahko tudi nekatera vozila, ki niso intervencijska uporabljajo podobne lu\xc4\x8di. Na primer vle\xc4\x8dne slu\xc5\xbebe.\n_START_SECTION_\nNamen\n_START_PARAGRAPH_\nLu\xc4\x8di interventnih vozil se generalno uporablja za omogo\xc4\x8danje poti interventnim vozilom, opozori nasproti voze\xc4\x8da vozila na potencialno nevarnost, kot je na primer ustavljeno ali pa po\xc4\x8dasneje premikajo\xc4\x8de se vozilo od ostalega prometa ali pa so namenjene ustavljanju vozila. Na nekaterih vozilih so tudi pu\xc5\xa1\xc4\x8dice za usmerjanje prometa._NEWLINE_Uporaba intervencijskih lu\xc4\x8di je v mnogih primerih prepovedana. Uporaba je dovoljena samo za odziv v primeru nujnega primera, opozarjanje na prometni zastoj ali pa ko obstaja mo\xc5\xbenost drugih nevarnosti na cesti. Nekatere privatne varnostne slu\xc5\xbebe imajo posebna dovoljenja, ki jim omogo\xc4\x8dajo uporabo siren v posebej dolo\xc4\x8denih primerih.\n_START_SECTION_\nZnanstvena raziskava\n_START_PARAGRAPH_\n\xc5\xa0tudija na Loughborough University v Veliki Britaniji ka\xc5\xbee na to, da snopi svetlobe dajo \xc4\x8dloveku ve\xc4\x8dji ob\xc4\x8dutek nujnosti, prav tako da vi\xc5\xa1ja frekvenca ve\xc4\x8dji ob\xc4\x8dutek nujnosti in potencialno omogo\xc4\x8da hitrej\xc5\xa1i prehod interventnemu vozilu skozi promet. Prav tako zaklju\xc4\x8duje, da so faktorji kot je vzorec bliska zelo pomembni. \xc4\x8ce lu\xc4\x8di utripajo simultano privabijo ve\xc4\x8djo pozornost kot izmenjujo\xc4\x8di se lu\xc4\x8di, ampak simultano utripajo\xc4\x8de lu\xc4\x8di pove\xc4\x8dajo u\xc4\x8dinek neprijetnega odseva. V splo\xc5\xa1nem, ko se intenziteta in \xc5\xa1tevilo utripov pove\xc4\x8da, se reakcijski \xc4\x8das, ki ga voznik potrebuje zmanj\xc5\xa1a._NEWLINE_Ista \xc5\xa1tudija je primerjala razli\xc4\x8dne barve lu\xc4\x8di za odsev in \xc4\x8das, ki ga voznik potrebuje, da zazna intervencijske lu\xc4\x8di tako pri dnevnih kot no\xc4\x8dnih pogojih. Medtem ko se obe, rde\xc4\x8da in modra odli\xc4\x8dno odre\xc5\xbeejo pri odbojnosti v razli\xc4\x8dnih pogojih, se nasprotne ugotovitve ka\xc5\xbeejo pri reakcijskemu \xc4\x8dasu. Medtem, ko so se vse barve odrezale pribli\xc5\xbeno enako, je imela jantar barva najslab\xc5\xa1o zaznavnost, tako podnevi kot pono\xc4\x8di. Ampak, ko so bili viri svetlobe konstantni se je jantarjev filter, ki generalno spusti skozi najve\xc4\x8d svetlobe odrezal najbolj\xc5\xa1e pri reakcijskem \xc4\x8dasu.'